  Туспуктэм: Майя Бывальцева Майя Бывальцева 2023-тӥ арын школаосты кышкытлыкъёслэсь утёнэз радъян понна 1 миллиард 900 миллион манет висъямын. Со коньдонэз возьмаскьонэз нуись частной охранной предприятиосысь (ЧОП) ӧнерчиослы тырозы, магнит тунгонъёс, ватсаса камераос но шимучыр сярысь аспонназ ивортӥсь сӧзнэт пуктыны кутозы, ивортӥз элькунысь дышетонъя но тодосъя министр Светлана Болотникова Ижкарысь «Комсомольская правда» радиолэн (18+) эфираз. Солэн кылъёсызъя, элькун министерство Россиысь Калыкез дышетонъя министерствое аслэсьтыз ӵектонъёссэ келяз. Удмуртиысь Кун Кенеш мерлыко ужъюртъёслэн кышкыттэмлыксыя аслэсьтыз дэмланъёссэ федерал ёзъёсы ыстӥз. « Дышетон юртъёсы вытсаса методикая ӵектонъёс ыстэмын вал, шимучыр дыръя мар карон сярысь тодонлыкез эскеронъёс ортчытӥм, со сяна, школаосын кужымо ёзэсын ӵош тренировкаос ортчыло, улонлы пӧртэм кышктылык дыръя лэсьтоно ужъёс дышем сяме пыӵатӥсько » Светлана Болотникова, Удмуртиысь дышетонъя но тодосъя министр Тодэ вайытом, дышетон юртъёсын кышкыттэмлыкез юнматон ужпум ӝутскиз Ижкарысь 88 номеро школаын луэм шимес учыр бере. Соку йыртэмась трос адямиез 20-лэсь трос адямиез сӧсыртӥз, 18 мурт быриз. Тегъёс: школаос кышкыттэмлык СветланаБолотникова Удмуртия  